title: Final Piala Jagat FIFA 2022
text: Stadion Lusail Iconic punika silih tunggil stadion sané kadruénang Asosiasi Sépakbola Qatar, karancang olih firma arsitéktur Britania Raya Foster miwah Sawitra taler perushaan jasa arsitéktur Amérika Serikat Populous, taler kawantu MANICA Architecture. Stadion puniki, sekadi stadion liyanan ring Piala Jagat FIFA 2022, pacang nganggén pendingin udara sané wit listrik ipun saking wasa surya miwah madué jejak karbon nol. Pawangunan stadion puniki kakawitin ring April 2017 miwah ring pamahbahné karencana puput duk warsa 2020. Sakéwanten, olih krana pamuputan pawangunan polih panundaan, stadion puniki jangkep nyané puput kawangun ring Nopémber 2021. Stadion puniki durung polih nyalenggara pertandingan sépakbola sadurung Piala Jagat FIFA 2022.